

### Hospodárska a sociálna rada

### Slovenskej republiky

## Ján Richter

## predseda

##  Bratislava 10.4.2017

 Číslo záznamu: 16827/2017

**Z Á Z N A M**

**z  plenárneho zasadnutia Hospodárskej a sociálnej rady**

**Slovenskej republiky konaného dňa 10.4.2017**

Miesto konania : Úrad vlády SR

Prítomní: podľa prezenčnej listiny

Rokovanie viedol: Ján Richter, minister práce, soc. vecí a rodiny SR a predseda HSR SR

Rokovanie otvoril a viedol predseda rady pán Richter, ktorý privítal členov rady. Poďakoval sociálnym partnerom za reprezentáciu na spoločnom rokovaní tripartít ČR a SR na Štiříne a uviedol, že sa vrátime k tejto téme na Predsedníctve HSR SR dňa 12.5.2017.

**Program:**

1. Návrh zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov

 Predkladá: ÚPV SR

1. Návrh nariadenia vlády Slovenskej republiky, ktorým sa ustanovujú odbory štátnej služby

 Predkladá: ÚV SR

1. Návrh nariadenia vlády Slovenskej republiky, ktorým sa ustanovujú štátnozamestnanecké miesta, na ktorých môže štátnu službu vykonávať len štátny občan Slovenskej republiky

 Predkladá: ÚV SR

1. Program stability Slovenskej republiky – ústna informácia

 Predkladá: MF SR

1. Národný program reforiem Slovenskej republiky

 Predkladá: MF SR

1. Návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov

 Predkladá: MDV SR

1. Návrh zákona, ktorým sa mení zákon č. 17/2006 Z. z. o osobitnom kvalifikačnom predpoklade na zabezpečenie preneseného výkonu štátnej správy na úseku bývania a ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení zákona č 276/2015 Z. z.

 Predkladá: MDV SR

1. Návrh Akčného plánu energetickej efektívnosti na roky 2017-2019 s výhľadom do roku 2020

 Predkladá: MH SR

1. Návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony

Predkladá: MŠVVŠ SR

1. Návrh zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov

 Predkladá: MPSVR SR

1. Návrh zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov

Predkladá: MPSVR SR

1. Návrh účasti delegácie Slovenskej republiky na 106. zasadnutí Generálnej konferencie Medzinárodnej organizácie práce od 5.júna do 16.júna 2017 v Ženeve

Predkladá: MPSVR SR

1. Informatívna správa o vyhľadávaní a potieraní nelegálnej práce a nelegálneho zamestnávania za rok 2016

Predkladá: MPSVR SR

1. Rôzne

Sociálni partneri súhlasili s navrhnutým programom.

**K bodu 1**

Návrh zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov

Predmetný návrh zákona uviedol podpredseda Úradu priemyselného vlastníctva SR pán Elemír Murček.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporučila ho na ďalšie legislatívne konanie.

Stanovisko za AZZZ SR predniesol pán Machunka, ktorý uviedol, že AZZZ SR berie predložený materiál na vedomie a odporučil materiál na ďalšie legislatívne konanie.

Stanovisko za RÚZ predniesol pán Sirota, ktorý uviedol, že RÚZ berie materiál na vedomie a odporučil ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo pripomienky a odporučil návrh zákona na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 2**

Návrh nariadenia vlády Slovenskej republiky, ktorým sa ustanovujú odbory štátnej služby

Predmetný návrh nariadenia uviedla generálna riaditeľka Sekcie štátnej služby a verejnej služby Úradu vlády SR pani Zuzana Dzurendová.

Predseda rady pán Richter aj pani Uhlerová za KOZ SR poďakovali pani Dzurendovej za informáciu pracovnej skupine pre prípravu a tvorbu nového systému odmeňovania zamestnancov pri výkone práce vo verejnom záujme.

Pani Uhlerová uviedla, že sa teší na 30.4.2017, kedy je predpokladaný termín predloženia nových tabuliek.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu nariadenia pripomienky, poďakovala za materiál a odporučila ho na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že AZZZ SR berie predložený materiál na vedomie a odporučil materiál na ďalšie legislatívne konanie.

Stanovisko za RÚZ predniesol pán Sirota, ktorý uviedol, že nakoľko materiál nemá dopady na podnikateľské prostredie, RÚZ berie materiál na vedomie bez pripomienok a odporučil ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo pripomienky a odporučil návrh nariadenia na ďalšie legislatívne konanie.

**Záver:**

**Rada**

1. **súhlasí s predloženým návrhom nariadenia bez pripomienok,**
2. **odporúča ho na ďalšie legislatívne konanie.**

**K bodu 3**

Návrh nariadenia vlády Slovenskej republiky, ktorým sa ustanovujú štátnozamestnanecké miesta, na ktorých môže štátnu službu vykonávať len štátny občan Slovenskej republiky

Predmetný návrh nariadenia uviedla generálna riaditeľka Sekcie  štátnej služby a verejnej služby Úradu vlády SR pani Zuzana Dzurendová.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu nariadenia pripomienky a odporučila ho na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že AZZZ SR berie predložený materiál na vedomie a odporučil materiál na ďalšie legislatívne konanie.

Stanovisko za RÚZ predniesol pán Sirota, ktorý uviedol, že nakoľko materiál nemá dopady na podnikateľské prostredie, RÚZ berie materiál na vedomie bez pripomienok a odporučil ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo pripomienky a odporučil návrh nariadenia na ďalšie legislatívne konanie.

**Záver:**

**Rada**

1. **súhlasí s predloženým návrhom nariadenia bez pripomienok,**
2. **odporúča ho na ďalšie legislatívne konanie.**

**K bodu 6**

Návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov

Predmetný návrh zákona uviedol štátny tajomník Ministerstva dopravy a výstavby SR pán Ďurček.

Stanovisko za KOZ SR predniesla pani Uhlerová, ktorá pozitívne vníma rozhýbanie výstavby nájomných bytov a odporučila návrh zákona na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že AZZZ SR berie predložený materiál na vedomie a odporučil materiál na ďalšie legislatívne konanie.

Stanovisko za RÚZ predniesol pán Sirota, ktorý ocenil iniciatívu predkladateľa a uviedol, že RÚZ materiál v medzirezortnom pripomienkovom konaní pripomienkovala, pripomienky boli prerokované a rozpory odstránené. RÚZ berie predložený materiál na vedomie bez pripomienok.

Stanovisko za ZMOS predniesol pán Dvonč, ktorý uviedol, že všetky pripomienky ZMOSu boli akceptované a odporučil návrh zákona na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 7**

Návrh zákona, ktorým sa mení zákon č. 17/2006 Z. z. o osobitnom kvalifikačnom predpoklade na zabezpečenie preneseného výkonu štátnej správy na úseku bývania a ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení zákona č 276/2015 Z. z.

Predmetný návrh zákona uviedol štátny tajomník Ministerstva dopravy a výstavby SR pán Ďurček.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporučila ho na ďalšie legislatívne konanie.

Stanovisko za AZZZ SR predniesol pán Karlubík, ktorý uviedol, že AZZZ SR berie predložený materiál na vedomie a odporučil materiál na ďalšie legislatívne konanie.

Stanovisko za RÚZ predniesol pán Sirota, ktorý uviedol, že RÚZ materiál v medzirezortnom pripomienkovom konaní pripomienkovala, pripomienky boli prerokované a rozpory odstránené. RÚZ berie predložený materiál na vedomie bez ďalších pripomienok.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo pripomienky a odporučil návrh zákona na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 8**

Návrh Akčného plánu energetickej efektívnosti na roky 2017-2019 s výhľadom do roku 2020

Predmetný materiál uviedol štátny tajomník Ministerstva hospodárstva SR pán Chovanec, ktorý uviedol, že 31.3.2017 skončilo MPK.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému materiálu pripomienky a odporučila ho zobrať na vedomie.

Stanovisko za AZZZ SR predniesol pán Karlubík, ktorý uviedol, že AZZZ SR berie predložený materiál na vedomie a odporučil materiál na ďalšie legislatívne konanie.

Stanovisko za RÚZ predniesol pán Sirota, ktorý uviedol, že RÚZ k materiálu predložila 3 pripomienky, ktoré sú podrobne rozobraté v písomnom stanovisku. Predkladateľ uviedol, že všetky 3 pripomienky boli odstránené na rozporovom konaní dňa 7.4.2017. RÚZ odporučila materiál na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo pripomienky a odporučil návrh zákona na ďalšie legislatívne konanie.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 9**

Návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedol minister školstva, vedy, výskumu a športu SR pán Plavčan.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporučila ho na ďalšie legislatívne konanie.

Stanovisko za AZZZ SR predniesol pán Machunka, ktorý uviedol, že AZZZ SR berie predložený materiál na vedomie a odporučil ho na ďalšie legislatívne konanie.

Stanovisko za RÚZ predniesol pán Sirota, ktorý uviedol, že nakoľko materiál nemá dopady na podnikateľské prostredie, RÚZ berie materiál na vedomie bez pripomienok a odporučil ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS uplatnilo niekoľko zásadných pripomienok, z ktorých boli niektoré pripomienky akceptované alebo po dohode boli preklasifikované na obyčajné pripomienky alebo stiahnuté.

**Zásadný rozpor trvá** v tom, že navrhovateľ neakceptoval návrh ZMOS hradiť náklady na cestovné žiakom podľa vzdialenosti bydliska od školy, naďalej nerieši diskriminačnú situáciu napríklad detí, ktoré bývajú vo veľkých vzdialenostiach od ZŠ a pri tom usadlosti na ktorých bývajú sú súčasťou obce a pod. (Kopanice) a tieto nemajú nárok na úhradu cestovného. Tiež prípady, keď jedno dieťa dostane úhradu cestovných nákladov a druhé nie, pričom majú do školy v podstate rovnakú vzdialenosť prípadne cestujú v rovnakom autobuse z rovnakej zastávky.

**Rozpor trvá** neakceptovaním pripomienky k čl. II, aby sa minimálna hranica 88% obcou poskytovaných finančných prostriedkov „neštátnym“ školám a školským zariadeniam vypočítavala z poskytnutého objemu finančných prostriedkov získaných z DPFO na žiakov príslušného druhu alebo typu školy alebo školského zariadenia a nie z nákladov na žiaka školy alebo školského zariadenia, ktoré má obec v zriaďovateľskej pôsobnosti.

**Rozpor trvá** neakceptovaním pripomienky, aby financovanie „neštátnych poradenských zariadení a špeciálnych výchovných zariadení prešlo do systému financovania z prostriedkov štátneho rozpočtu a nie z prostriedkov obcí.

ZMOS nesúhlasí taktiež s **vyhodnotením** tejto pripomienky zriaďovateľom, že by išlo o nesystémové opatrenie, že niektoré školské zariadenia by platil štát a iné obce. Nemôže byť originálnou kompetenciou to, čo nemôže obec zriaďovať, teda nemala by to ani financovať z vlastných príjmov.

ZMOS neodporučila predložený návrh na ďalšie legislatívne konanie, pokiaľ nebude odstránený rozpor medzi ZMOS a MŠVVaŠ SR.

Pán Ondek za KOZ SR uviedol, že pripomienky, ktoré predložilo OZ školstva a vedy na Slovensku predkladateľovi boli akceptované, upozornil na fakt, ako fungujú neštátne školy (je to podnikanie cez podielové dane).

Predkladateľ uviedol, že je pripravený rokovať so ZMOSom o zásadných pripomienkach. Pán Dvonč za ZMOS uviedol, že si treba vyjasniť financovanie. Mestám a obciam, ide o to, aby boli financované hlavne štátne školy z dôvodu, že neštátne a cirkevné majú viaczdrojové financovanie.

**Záver:**

**Rada**

1. **nedospela k dohode z dôvodu nesúhlasu ZMOSu,**
2. **KOZ SR, AZZZ SR a RÚZ súhlasia s predloženým návrhom zákona bez pripomienok,**
3. **predkladateľ bude rokovať so ZMOSom o pripomienkach s cieľom hľadania riešení na odstránenie rozporu.**

**K bodu 10**

Návrh zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov

Predmetný návrh zákona uviedol minister práce, sociálnych vecí a rodiny SR pán Richter.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporučila ho na ďalšie legislatívne konanie.

KOZ SR pozitívne hodnotila spresnenie určenia dôchodkového veku. Osobitný význam má prepočítanie starobných dôchodkov priznaných pred rokom 2004, kedy sa v dôsledku uplatňovania vysokej miery solidarity, nezohľadňoval pri výpočte starobného dôchodku objem zaplateného poistného.

Stanovisko za AZZZ SR predniesol pán Karlubík, ktorý uviedol, že AZZZ SR berie predložený materiál na vedomie a odporučil materiál na ďalšie legislatívne konanie.

Stanovisko za RÚZ predniesol pán Sirota, ktorý uviedol, že nakoľko materiál nemá dopady na podnikateľské prostredie, RÚZ berie materiál na vedomie bez pripomienok a odporučil ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo zásadné pripomienky a odporučil návrh zákona na ďalšie legislatívne konanie.

Predkladateľ uviedol, že verí, že dotknutí dôchodcovia ocenia novelu zákona.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 11**

Návrh zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov

Predmetný návrh zákona uviedol minister práce, sociálnych vecí a rodiny SR pán Richter.

Stanovisko za KOZ SR predniesla pani Uhlerová, ktorá uviedla, že v rámci medzirezortného pripomienkového konania KOZ SR pozitívne hodnotila predložený Návrh zákona, nakoľko opätovne umožní rozširovanie kolektívnych zmlúv vyššieho stupňa. KOZ SR uplatnila 6 zásadných pripomienok, z ktorých v piatich prípadoch bol rozpor odstránený.

K Návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov, predloženému na rokovanie HSR SR má KOZ SR túto **zásadnú pripomienku:**

**K bodu 4:**

**V § 7 – KOZ SR žiada doplniť znenie odseku 2 o písm. c), ktoré znie:**

„alebo

c) organizáciou zamestnávateľov, v ktorej združení zamestnávatelia, ktorých kód podľa štatistickej klasifikácie ekonomických činností na úrovni divízie alebo skupiny je rovnaký ako označenie odvetvia alebo časti odvetvia, pre ktoré je kolektívna zmluva vyššieho stupňa uzatvorená a  vyšším odborovým orgánom odborovej organizácie, ak pre dané odvetvie alebo časť odvetvia nie je uzatvorená iná kolektívna zmluva vyššieho stupňa a zmluvné strany urobili spoločné oznámenie podľa § 9a ods. 1 písm. a) a b).“

Odôvodnenie k § 7 ods. 2 písm. c):

Podľa názoru KOZ SR je potrebné umožniť určenie reprezentatívnosti kolektívnej zmluvy vyššieho stupňa aj na základe skutočnosti, že pre odvetvie alebo časť odvetvia pre ktoré je kolektívna zmluva uzavretá, nie je uzavretá iná kolektívna zmluva vyššieho stupňa, s ktorou by bolo možné predmetnú kolektívnu zmluvu vyššieho stupňa porovnať (ktorej kód podľa štatistickej klasifikácie ekonomických činností na úrovni divízie alebo skupiny je rovnaký). To znamená, že podľa zákonodarcom navrhovanej úpravy by táto kolektívna zmluva vyššieho stupňa, ktorá nespĺňa kritériá reprezentatívnosti podľa písm. a) a b) bola vyčlenená z postupu podľa § 9a. Zákonodarca opomenul v návrhu zákona riešiť situáciu, kedy existuje len jedna kolektívna zmluva vyššieho stupňa v danom SK NACE, ale nespĺňa podmienky reprezentatívnosti podľa písm. a) a b), čím sa naruší celistvosť procesu extenzie kolektívnych zmlúv vyššieho stupňa a zároveň nebude podporovať kolektívne vyjednávanie na odvetvovej úrovni. Predložený Návrh zákona stanovuje podmienku existencie odborovej organizácie u zamestnávateľa, ale napriek tomu, že vyšší odborový orgán môže ovplyvniť vznik odborových organizácií u zamestnávateľov, nemôže donútiť zamestnancov, aby sa odborovo organizovali, preto naplnenie tejto podmienky zákona nie je plne v kompetencii vyššieho odborového orgánu.

KOZ SR odporučila návrh zákona po zapracovaní zásadnej pripomienky, na ďalšie legislatívne konanie.

Stanovisko za AZZZ SR predniesol pán Machunka, ktorý uviedol, žebez ohľadu na výsledok medzirezortného pripomienkového konania AZZZ SR vníma nútené rozširovanie kolektívnych zmlúv negatívne bez ohľadu na podmienky a procesný postup upravujúci rozširovanie. Podľa názoru AZZZ SR má byť prioritnou úrovňou kolektívneho vyjednávania podniková úroveň a v tomto zmysle AZZZ SR považuje právny stav pred nadobudnutím účinnosti novely č. 416/2013 Z. z. za vhodný a postačujúci.

AZZZ SR sa domnieva, že predmetný návrh zákona odporuje základnej filozofii kolektívneho vyjednávania ako takého, a to najmä s ohľadom na skutočnosť, že návrh zákona dáva možnosť, aby kolektívna zmluva vyššieho stupňa bola určená za reprezentatívnu iba jednou zmluvnou stranou. AZZZ SR je toho názoru, že kolektívnu zmluvu vyššieho stupňa by malo byť možné určiť za reprezentatívnu len po dohode zmluvných strán kolektívnej zmluvy vyššieho stupňa. Takisto sa AZZZ SR prikláňa k záveru, že ak má dôjsť k automatickému rozširovaniu kolektívnej zmluvy vyššieho stupňa, je nevyhnutné stanoviť, že rozširovaná kolektívna zmluva vyššieho stupňa pokrýva viac ako 50 % z celkového počtu zamestnancov v danom odvetví v SR.

AZZZ SR nesúhlasí s filozofiou zákona, odporúča materiál na ďalšie legislatívne konanie až po zapracovaní vyššie uvedených pripomienok.

Stanovisko za RÚZ predniesol pán Sirota, ktorý uviedol, že ho mrzí, že predkladateľ nemal ambíciu vstúpiť do zákona, ktorý bol prijatý hrubou silou, teraz na to bola príležitosť. Podľa takýchto zákonov sa posudzuje kvalita sociálneho dialógu, odporučil hľadať prienik stanovísk, čo bude dôkazom toho, či vládna strana berie sociálny dialóg vážne, alebo je to len formalita.

Podľa doložky vplyvov spracovanej predkladateľom materiál bude mať súčasne pozitívne aj negatívne dopady na podnikateľské prostredie a nebude mať dopady na verejné financie.

Návrh zákona má nadobudnúť účinnosť dňa 01.09.2017

Postoj RÚZ k materiálu

Novelou zákona sa navrhuje úprava problematiky rozširovania kolektívnych zmlúv vyššieho stupňa zavedením mechanizmu reprezentatívnej kolektívnej zmluvy vyššieho stupňa. RÚZ materiál v medzirezortnom pripomienkovom konaní pripomienkovala.

RÚZ vníma nútené rozširovanie kolektívnych zmlúv vyššieho stupňa negatívne bez ohľadu na podmienky a procesný postup upravujúci rozširovanie a odporúča nepokračovať v legislatívnom procese k návrhu zákona. Prioritnou úrovňou kolektívneho vyjednávania má byť podľa názoru RÚZ podniková úroveň a v tomto zmysle považuje RÚZ právny stav pred nadobudnutím účinnosti novely č. 416/2013 Z. z. za vhodný a postačujúci.

K navrhovanej novele zákona RÚZ predkladá viaceré zásadné pripomienky spočívajúce v požiadavke na definíciu reprezentatívnosti KZVS v danom SK NACE, v podobe viac ako 50% z celkového počtu zamestnancov v danom odvetví a úpravu výnimiek z rozširovania KZVS. RÚZ oceňuje čiastočné zlepšenie dosiahnuté v medzirezortnom pripomienkovom konaní v podobe zavedenia možnosti súdneho preskúmania postupu Ministerstva v procese rozširovania.

Otázku reprezentatívnosti rozširovanej KZVS však považuje RÚZ za kľúčovú, a preto v predloženej podobe návrh novely zákona nemôže podporiť.

Pripomienky RÚZ k predkladanému materiálu

**1. Zásadná pripomienka k čl. I., novelizačný bod 5**

RÚZ požaduje v návrhu definovať materiálne požiadavky na reprezentatívnosť rozširovanej kolektívnej zmluvy vyššieho stupňa (KZVS). V prípade, ak má dôjsť k „automatickému“ rozširovaniu KZVS (pričom nález Ústavného súdu ako problematický bod jasne definuje aj možnosť fakultatívnej úvahy zo strany Ministra) je nutné stanoviť, že rozširovaná KZVS pokrýva viac ako 50% z celkového počtu zamestnancov v danom odvetví. Predložený návrh RÚZ je štandardom vo viacerých európskych štátoch (Nemecko, Holandsko, Fínsko, Lotyšsko, Grécko, Maďarsko, Španielsko, Írsko). Je potrebné poznamenať, že ani dosiahnutie hranice 50% nemožno považovať za absolútne – stále sa jedná len o prevažujúci, ale nie o dominantný štandard v odvetví. RÚZ považuje za potrebné zdôrazniť, že významná väčšina návrhov na rozširovanie KZVS podaná zo strany odborových organizácií nespĺňa ani najzákladnejšie požiadavky reprezentatívnosti v rámci daného odvetvia SK NACE (pričom návrhy na rozšírenie s reprezentatívnosťou v jednotkách percent vôbec neboli zriedkavé). V prípade automatického rozširovania KZVS, ktoré už nebude možné „zastaviť“ z dôvodu nedostatočnej reprezentatívnosti na pôde Komisie, môžu byť spôsobené významné hospodárske škody.

Stanovisko predkladateľa:

Ustanovenie kritéria 50%+ nevyplýva z nálezu ÚS SR. ÚS SR zhodnotil, že kritérium reprezentatívnosti (ktoré ešte bolo návrhom posilnené o reprezentatívnosť na strane odborov) spĺňa ústavné podmienky. V právnych predpisoch iných štátov možno nájsť príklady, kedy sa nevyžaduje splnenie kritéria 50%+. Právna úprava SR je postavená na tom, že sa do úvahy berú len subjekty, ktoré sa zúčastňujú na kolektívnom vyjednávaní na odvetvovej úrovni.

**2. Zásadná pripomienka k čl. I.- vloženie nového novelizačného bodu**

RÚZ navrhla vložiť do návrhu novely nový novelizačný bod, ktorým sa v §7a písmeno e) nahradí číslo „20“ číslom „50“

Odôvodnenie:

V prípade zavedenia mechanizmu „automatického“ rozšírenia záväznosti KZVS RÚZ navrhuje rozšíriť výnimku zo záväznosti KZVS na zamestnávateľov, ktorí zamestnávajú menej ako 50 zamestnancov. Uvedené číslo je stanovené na základe definície malého podniku obsiahnutej v odporúčaní Európskej komisie (2003/361/EC), ktoré definuje pojem mikro, malé a stredné podniky.

Dôvodom preto túto úpravu je, že malé podniky do 50 zamestnancov sú v menšej miere zastúpené v zamestnávateľských organizáciách (t.j. majú len malú možnosť ovplyvniť znenie KZVS), pričom ich náklady na plnenie požiadaviek vyplývajúcich z rozširovaných KZVS sú oproti väčším firmám relatívne vyššie. Navrhovaná zmena tiež prispeje k lepšej aplikovateľnosti zákona, nakoľko takto definovaný malý podnik je zaužívanou štatistickou kategóriou.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo pripomienky a odporučil návrh zákona na ďalšie legislatívne konanie.

Pán Karlubík za AZZZ SR v diskusii uviedol, že extenzie považuje za nespravodlivé (aby 10 podnikov rozhodovalo o 1670 podnikoch). Požiadal predkladateľa o možnosť ešte k materiálu rokovať, treba vziať do úvahy dopady s ktorými bude mať najväčší problém štát. AZZZ SR si váži sociálny dialóg najmä na sektorovej úrovni, kde sa diskutuje konštruktívne a preto treba ešte diskutovať.

Do diskusie sa zapojila pani Brodzianska za KOZ SR a uviedla stanovisko Zväzu stavebných podnikateľov Slovenska. Za príklad dala roky 2014 a 2015 kedy sa žiadny zo zamestnávateľov neobrátil ani na MPSVR SR, ani na súd. Podľa nej ide o zastabilizovanie odvetvia a zrušenie sociálneho dumpingu.

Pán Machunka za AZZZ SR uviedol, že ak sa vyskytuje sociálny dumping zamestnávatelia nemajú problém po súhlase oboch partnerov ho riešiť.

RÚZ predložila aj stanovisko Zväzu stavebných podnikateľov.

Predkladateľ vysvetlil pripomienky sociálnych partnerov a uviedol, že rozpor sa týka iného ako mal predkladateľ ambíciu riešiť (nález Ústavného súdu SR). Predkladateľ ponúkol ďalšie rokovanie k pripomienkam. Sociálni partneri túto ponuku prijali. Termín stretnutia bude oznámený prostredníctvom Sekretariátu HSR SR.

**Záver:**

**Rada**

1. **nedospela k dohode z dôvodu nesúhlasu AZZZ SR, RÚZ a KOZ SR,**
2. **ZMOS súhlasí s predloženým návrhom zákona bez pripomienok,**
3. **predkladateľ akceptuje snahu sociálnych partnerov ešte rokovať, s cieľom nájsť väčší kompromis.**

**K bodu 4**

Program stability Slovenskej republiky – ústna informácia

Predmetnú informáciu uviedol minister financií pán Kažimír.

**Záver:**

**Rada**

 **berie ústnu informáciu na vedomie.**

**K bodu 5**

Národný program reforiem Slovenskej republiky

Predmetný materiál uviedol minister financií pán Kažimír.

Stanovisko za KOZ SR predniesla pani Uhlerová, ktorá odporučila materiál zobrať na vedomie so žiadosťou o zapracovanie pripomienok uvedených v písomnom stanovisku. Ide predovšetkým o novelizáciu zákonov týkajúcich sa zamestnancov pri výkone práce vo verejnom záujme, vrátanie riešenia ich odmeňovania.

Hlavnou zmenou v oblasti **vzdelávania, vedy a inovácií** je celková reforma vzdelávania prostredníctvom Národného programu rozvoja výchovy a vzdelávania. KOZ SR považuje za základné piliere budovania znalostnej ekonomiky práve vzdelávanie, vedu a inovácie, a aj vzhľadom na zhoršujúce sa výsledky žiakov, je nevyhnutné prijať systémové riešenia v danej oblasti, vrátane zvýšenia financovania vedy a školstva.

**Pripomienka 1 - zásadná**: V tomto zmysle KOZ SR požaduje upraviť text tak, že **v kapitole 4. 2 Vzdelávanie, veda a inovácie, podkapitole 4.2.1 Regionálne školstvo** na strane 24 v marginálnej rubrike ***Vyššia kvalita a lepšia podpora učiteľov***v prvom odseku v druhej vete nahradiť časť vety „následne od roku 2018 každoročne v priemere o 6%“ za „**následne od januára 2018 každoročne minimálne o 6%**“. Túto pripomienku považuje KOZ SR za zásadnú.

**Pripomienka 2 - zásadná**: Obdobne KOZ SR požaduje upraviť text tak, že v **kapitole 4. 2 Vzdelávanie, veda a inovácie, podkapitole 4.2.2 Vysoké školstvo** na strane 26 v marginálnej rubrike ***Kvalita a dostupnosť vysokoškolského vzdelávania*** v prvom odseku v prvej vete nahradiť slovo „v priemere“ slovom „**minimálne**“. Túto pripomienku považuje KOZ SR za **zásadnú**.

Stanovisko za AZZZ SR predniesol pán Machunka, ktorý pozitívne hodnotil materiál a uviedol, že AZZZ SR berie predložený materiál na vedomie.

Stanovisko za RÚZ predniesol pánSirota**,** ktorý uviedol, že RÚZ podporuje reformné úsilie a predložený materiál berie na vedomie.

Stanovisko za ZMOS predniesol pán Dvonč, ktorý upozornil na skutočnosť, že k predmetnému materiálu v súčasnej dobe prebieha proces medzirezortného pripomienkového konania, ktorého ukončenie je stanovené na 12.4.2017 a preto je obtiažne vyjadriť sa k materiálu vo verzii predloženej na HSR SR, nakoľko je predpoklad, že znenie materiálu po riadnom vyhodnotení MPK bude obsahovo odlišný. ZMOS v rámci MPK plánuje v stanovenom termíne uplatniť pripomienky (zvýšenie platov všetkých pracovníkov od septembra 2017 a od januára 2018 bude veľkým problémom). ZMOS uviedlo, že existujú originálne kompetencie, ktoré nemôžu prekročiť.

ZMOS berie predložený materiál na vedomie a odporúča návrh predložiť na ďalšie legislatívne konanie až po riadnom vyhodnotení procesu medzirezortného pripomienkového konania.

K materiálu sa viedla diskusia, v ktorej vystúpili pp. Zaparanik, Mayerová, Brodzianska,...

Po dlhšej diskusii rada dospela k nasledovným záverom:

**Závery:**

**Rada**

1. **berie predložený materiál na vedomie s pripomienkami ZMOS a KOZ SR,**
2. **AZZZ SR a RÚZ súhlasili s materiálom bez pripomienok,**
3. **odporúča ho na ďalšie legislatívne konanie (momentálne prebieha MPK)**

**K bodu 12**

Návrh účasti delegácie Slovenskej republiky na 106. zasadnutí Generálnej konferencie Medzinárodnej organizácie práce od 5.júna do 16.júna 2017 v Ženeve

Predmetný návrh uviedol minister práce, sociálnych vecí a rodiny SR pán Richter.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému materiálu pripomienky a odporučila ho zobrať na vedomie.

Stanovisko za AZZZ SR predniesol pán Machunka, ktorý uviedol, že AZZZ SR berie predložený materiál na vedomie.

Stanovisko za RÚZ predniesol pán Sirota, ktorý uviedol že RÚZ berie materiál na vedomie bez pripomienok, ale traumatizuje ich pripomienka APZ, ktorá k materiálu na poslednú chvíľu vzniesla zásadnú pripomienku. Predkladateľ reagoval, že APZ zatiaľ nie je členom HSR SR. Na Predsedníctve HSR SR dňa 12.5.2017 sa budeme problematikou reprezentatívnosti zaoberať. Prizveme aj APZ a za ich prítomnosti predseda rady bude informovať o výsledku rozhodovania rozhodcov.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo pripomienky a odporučil schváliť návrh účasti delegátov.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie konanie.**

**K bodu 13**

Informatívna správa o vyhľadávaní a potieraní nelegálnej práce a nelegálneho zamestnávania za rok 2016

Predmetnú správu uviedol minister práce, sociálnych vecí a rodiny SR pán Richter.

Stanovisko za KOZ SR predniesla pani Uhlerová, ktorá odporučila zobrať predloženú správu na vedomie.

Stanovisko za AZZZ SR predniesol pán Machunka, ktorý uviedol, že AZZZ SR berie predloženú správu na vedomie.

Stanovisko za RÚZ predniesol pán Sirota, ktorý uviedol, že RÚZ považuje materiál za dostatočne informatívny a kvalitne spracovaný. RÚZ berie materiál na vedomie bez pripomienok.

Stanovisko za ZMOS predniesol pán Dvonč, ktorý uviedol, že ZMOS k predloženému materiálu neuplatnilo pripomienky a odporučil návrh nariadenia na ďalšie legislatívne konanie.

Predseda rady informoval o novom generálnom riaditeľovi Národného inšpektorátu práce, ktorým sa stal pán Karol Habina.

**Záver:**

**Rada**

1. **berie správu na vedomie,**
2. **odporúča ju na ďalšie konanie.**

Predseda rady pán Richter poďakoval prítomným za účasť a uviedol, že najbližšie rokovanie Predsedníctva HSR SR sa uskutoční dňa 12.5.2017 a plenárne zasadnutie HSR SR sa uskutoční dňa 22.5.2017 a zaželal všetkým príjemné prežitie veľkonočných sviatkov.

Zapísala: Andrea Strečková

za vládu

**Ján R I C H T E R**

predseda rady ...............................

za odbory

**Monika U H L E R O V Á**

podpredsedníčka rady ..............................

za zamestnávateľov

**Roman K A R L U B Í K** ................................

podpredseda rady